గుల్ల సూర్యప్రకాశ్

డాక్టర్ జి.సూర్యప్రకాశ్ ఆంధ్ర ప్రదేశ్ కు చెందిన ప్రముఖ గుండె వైద్య నిపుణులు. వీరు సికింద్రాబాదు లోని కేర్ ఆసుపత్రి మెడికల్ డైరెక్టరు గా తన వైద్య సేవలందిస్తున్నారు.

వీరి జన్మస్థలం విజయనగరం జిల్లాలోని రావిపల్లి గ్రామం.

ప్రాథమిక విద్యాభ్యాసం తరువాత, వీరు విశాఖపట్నంలోని ఆంధ్ర వైద్య కళాశాలలో 1984లో వైద్య విద్య నభ్యసించారు. విద్యార్ధిగానే వీరు బంగారు పతకాలు సాధించారు. తరువాత జాతీయ స్థాయిలో మంచి రాంకు సాధించి అఖిల భారత వైద్య విజ్ఞాన సంస్థలో చేరి M.D. పూర్తిచేశారు. తరువాత నిజాం వైద్య విజ్ఞాన సంస్థలో D.M (Cardiology) 1994లో పూర్తిచేశారు. వీరు 100 పైగా శాస్త్రీయ పరిశోధనా పత్రాలను వివిధ పత్రికలలో ప్రచురించారు. అమెరికా, యూరప్ దేశాలు విస్తృతంగా పర్యటించి విశేష అనుభవం గడించారు. 2015లో అక్కినేని ఫౌండేషన్ ఆఫ్ అమెరికా వైద్యరత్న పురస్కారంతో సత్కరించింది.

 మూలాలు== 

వర్గం:తెలుగువారిలో వైద్యులు
వర్గం:గుండె చికిత్స నిపుణులు
వర్గం:విజయనగరం జిల్లా వైద్యులు